Document ID: 31986R1333

ΚΑΝΟΝΙΣΜΟΣ (ΕΟΚ) αριθ. 1333/86 ΤΟΥ ΣΥΜΒΟΥΛΙΟΥ της 6ης Μα ϊου 1986 για την τροποποίηση του κανονισμού (ΕΟΚ) αριθ. 1678/85 περί καθορισμού των τιμών συναλλάγματος που πρέπει να εφαρμοστούν στο γεωργικό τομέα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και των τιμών συναλλάγματος που πρέπει να εφαρμοστούν στα πλαίσια της κοινής γεωργικής πολιτικής (1), και ιδίως το άρθρο 2 παράγραφος 3, την πρόταση της Επιτροπής (2), τη γνώμη του Ευρωπαϊκού Κοινοβουλίου (3), τη γνώμη της Νομισματικής Επιτροπής, Εκτιμώντας: ότι οι αντιπροσωπευτικές τιμές που εφαρμόζονται, επί του παρόντος, έχουν καθορισθεί από τον κανονισμό (ΕΟΚ) αριθ. 1678/85 (4), όπως τροποποιήθηκε τελευταία από τον κανονισμό (ΕΟΚ) αριθ. 505/86 (5) 7 ότι είναι σκόπιμο, στα πλαίσια του καθορισμού των γεωργικών τιμών για την περίοδο εμπορίας 1986/87, να καθοριστούν για το γαλλικό φράγκο, το φράγκο Βελγίου, το φράγκο Λουξεμβούργου, τη δανική κορόνα, την ιρλανδική λίρα, τη λίρα στερλίνα, την ιταλική λίρα, την ελληνική δραχμή, την ισπανική πεσέτα και το πορτογαλικό εσκούδο νέες γεωργικές τιμές μετατροπής πλησιέστερες στην παρούσα οικονομική πραγματικότητα 7 ότι, με την ευκαιρία αυτή, πρέπει να αναδημοσιευθούν όλες οι γεωργικές τιμές μετατροπής σε νέο κείμενο 7 ότι, όσον αφορά την εφαρμογή αυτών των προσαρμογών, πρέπει να προβλεφθεί κατ' αρχήν, η έναρξη της περιόδου εμπορίας κάθε προϊόντος 7 ότι, ωστόσο, είναι αναγκαίο να ληφθεί υπόψη σε ορισμένες περιπτώσεις η επίπτωση των προσαρμογών αυτών, κυρίως επί των τιμών, καθώς και η κατάσταση που επικρατεί στα συγκεκριμένα κράτη μέλη 7 ότι, για να αποφευχθεί η διαφορετική μεταχείριση των αλληλοεξαρτωμένων προϊόντων, φαίνεται αναγκαίο να προβλεφθεί ότι οι νέες γεωργικές τιμές μετατροπής εφαρμόζονται από την ίδια ημερομηνία στον τομέα των σιτηρών καθώς και στους τομείς των αυγών και των πουλερικών, της ωαλβουμίνης και της γαλακταλβουμίνης 7 ότι, για τα παράγωγα προϊόντα των σιτηρών στον τομέα του χοιρείου κρέατος, πρέπει να καθορισθεί ότι οι νέες γεωργικές τιμές μετατροπής αποκτούν ενέργεια την 1η Αυγούστου 1986, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα του κανονισμού (ΕΟΚ) αριθ. 1678/85 αντικαθίστανται από τα παραρτήματα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Μαϊ ου 1986.

Labels: 19
6